प्रेस विज्ञप्ति
फिट रहने के लिए युवाओं को खेलों में भाग लेने के लिए प्रेरित करना चाहिए: राज्यसभा सांसद विक्रमजीत साहनी
112 वर्षीय मैराथन रनर फौजा सिंह ने दिल्ली में 5के बैसाखी मैराथन को झंडी दिखाकर रवाना किया
नई दिल्ली: 23-04-2023
आज यह और भी जरूरी हो गया है कि हम अपने युवाओं को फिट रहने के लिए खेलों के प्रति प्रेरित करें। वर्तमान समय की जीवनशैली और जॉब प्रोफाइल का हमारे युवाओं के स्वास्थ्य पर कई दुष्प्रभाव पड़े हैं, जो स्वास्थ्य संबंधी कई समस्याओं को जन्म देते हैं। रविवार को दिल्ली में 112 साल के मैराथन रनर फौजा सिंह के साथ 5के बैसाखी मैराथन को हरी झंडी दिखाकर रवाना करते हुए, राज्यसभा सांसद विक्रमजीत साहनी ने कहा कि भारत के युवाओं में खेल के क्षेत्र में उत्कृष्ट प्रदर्शन करने की क्षमता है, लेकिन उन्हें, खासकर ग्रामीण क्षेत्रों में रहने वाले युवाओं को,प्रेरणा की जरूरत है। वास्तव में यह सरकार और समाज का कर्तव्य है कि वे इन्हें नशे में डूबने देने के बजाय इनकी ऊर्जा को दिशा दें। कार्यक्रम को संबोधित करते हुए, विक्रमजीत साहनी ने कहा कि मैराथन का उद्देश्य भारतीय स्वतंत्रता के अमृतकाल में भारत के स्वतंत्रता संग्राम में पंजाबियों के अपार योगदान को याद करते हुए, बैसाखी की खुशी मनाना है। उन्होंने गुरबाणी से - मानस की जाट सब एक पहचानबो, का जिक्र करते हुए, मैराथन का थीम 'वन रेस-ह्यूमन रेस' भी घोषित किया।
सिख सुपरमैन 112 वर्षीय मैराथन रनर फौजा सिंह ने राज्यसभा सांसद और विश्व पंजाबी संगठन के अंतर्राष्ट्रीय अध्यक्ष और अध्यक्ष सन फाउंडेशन के चेयरमैन पद्मश्री विक्रमजीत साहनी के संरक्षण में आयोजित 5के बैसाखी मैराथन को झंडी दिखाकर रवाना किया। महान मैराथन रनर फौजा सिंह ने कहा कि सभी बुराइयों को दूर रखने के लिए फिट रहना और हर रोज दौड़ना महत्वपूर्ण है। इस दौरान 2000 से अधिक प्रतिभागियों ने 5के वैशाखी सुपरसिख रन में भाग लिया, जिस अवसर गुरबचन सिंह रंधावा व बिशन सिंह बेदी ने भी शोभा बढ़ाई।
मैराथन में पगड़ीधारी बाइक सवारों के नेतृत्व में केसरी रंग की पगड़ी पहने लोग दौड़ रहे थे। मैराथन का नारा था, "भारतीय होने पर गर्व है - सिख होने पर गर्व है।"
कार्यक्रम का समापन रंगारंग भांगड़े और उत्साहपूर्ण गतके के साथ हुआ।